62019TJ0873_INF
Решение на Общия съд (първи състав) от 13 януари 2021 г. —Multi-Service/Комисия
(Дело T‑873/19)
„Околна среда — Регламент (ЕС) № 517/2014 — Флуорсъдържащи парникови газове — Електронен регистър за квоти за пускане на пазара на флуоровъглеводороди — Решение за отмяна на регистрацията на предприятие — Непредставяне на необходимата информация“
Околна среда — Атмосферно замърсяване — Намаляване на емисиите на флуорсъдържащи парникови газове — Регламент № 517/2014 — Разпределение на квоти за пускане на флуоровъглеводороди на пазара — Воден от Комисията електронен регистър на квотите — Отмяна на регистрацията на предприятие поради непредставяне на необходимата информация — Тежест на доказване относно представянето на тази информация — Обхват
(Регламент № 517/2014 на Европейския парламент и на Съвета; член 6, параграф 3 от Регламент 2019/661 на Комисията)
(вж. т. 27—40)
Предмет
Искане на основание член 263 ДФЕС за отмяна на Решение Ares(2019) 6103796 на Комисията от 3 октомври 2019 г., с което тя отменя регистрацията на жалбоподателя в регистъра, създаден и воден от нея на основание член 17 от Регламент (ЕС) № 517/2014
Диспозитив
1)
Отхвърля жалбата.
2)
Осъжда Multi-Service S.A. да заплати съдебните разноски.